《乙亥留故乡自寿》
元代·刘诜

七十古稀今已迫，回头一一记儿时。三生我岂后商隐，四海今无半子期。

盏斝有情聊畅适，文章无用祇娱嬉。旁人莫比耆英辈，但好商山学采芝。

作者简介：（1268—1350）吉安庐陵人，字桂翁，号桂隐。性颖悟，幼失父。年十二，能文章。成年后以师道自居，教学有法。江南行御史台屡以遗逸荐，皆不报。为文根柢《六经》，躏跞诸子百家，融液今古，四方求文者日至于门。卒私谥文敏。有《桂隐集》。